Nr. L 378/14 De Europæiske Fællesskabers Tidende 31. 12. 86 RÅDETS FORORDNING (EØF) Nr. 4057/86 af 22. december 1986 om illoyal priskonkurrence inden for søtransport RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 84, stk. 2, under henvisning til udkast til forordning forelagt af Kom- missionen, under henvisning til udtalelse fra Europa-Parlamentet (1), under henvisning til udtalelse fra Det økonomiske og sociale Udvalg (?), og ud fra følgende betragtninger: Der er bl.a. på grundlag af den i Rådets beslutning 78/ 774/EØF (?) omhandlede informationsordning grund til at antage, at Fællesskabets rederiers frie deltagelse i den internationale ruteskibsfart hindres ved visse former for illoyal praksis, der udøves af rederier fra tredjelande; strukturen for Fællesskabets skibsindustri gør det nødven- digt, at denne forordning også gælder for statsborgere af medlemsstater, etableret uden for Fællesskabet eller fragtlin- jerederier etableret uden for Fællesskabet og kontrolleret af statsborgere af medlemsstater, dersom deres skibe er regi- streret i en medlemsstat i overensstemmelse med dens lovgivning; denne illoyale konkurrence består i, at der for transport af visse udvalgte varer til stadighed beregnes fragtrater, der er lavere end de laveste rater, som.et anerkendt og repræsenta- tivt rederi uden for konferencen beregner for de samme varer; denne priskonkurrence er blevet muliggjort ved, at stater, der ikke er medlemmer af Fællesskabet, indrømmer ikke-kom- mercielle fordele; Fællesskabet bør kunne træffe passende foranstaltninger mod en sådan priskonkurrence; (1) EFT nr. C 255 af 15. 10. 1986, s. 169. (?) EFT nr. C 344 af 31. 12. 1985, s. 31. (?) EFT nr. L 258 af 21. 9. 1978, s. 35. Der er ingen internationalt vedtagne regler, som fastlægger, hvad der er en illoyal pris inden for søtransport; for at fastslå tilstedeværelsen af illoyal priskonkurrence bør der derfor fastsættes en passende beregningsmetode; ved beregning af den »normale fragtrate« bør der tages hensyn til den sammenlignelige rate, som faktisk anvendes af etablere- de og repræsentative rederier, der opererer inden — eller uden for konferencer eller i andre tilfælde til en rate beregnet - på grundlag af omkostninger af sammenlignelige rederier, plus en rimelig fortjenstmargen; det synes hensigtsmæssigt at fastlægge de faktorer, som kan være relevante for konstatering af skade; det er nødvendigt at fastsætte procedurerne for, hvorledes en person, der optræder på vegne af EF-skibsindustrien, som anser sig for skadet eller truet af illoyal priskonkurrence, kan indgive en klage; det synes formålstjenligt at gøre det klart, at proceduren, såfremt klagen trækkes tilbage, kan afsluttes, men ikke nødvendigvis behøver at blive det; medlemsstaterne og Kommissionen bør samarbejde både med hensyn til oplysninger om forekomsten af illoyal priskonkurrence og deraf følgende skade og med hensyn til den efterfølgende undersøgelse af sagen på fællesskabspian; der bør med henblik herpå finde konsultationer sted i et rådgivende udvalg; de procedureregler, der skal følges under undersøgelsen, bør . klart defineres, navnlig fællesskabsmyndighedernes og de berørte parters rettigheder og forpligtelser, samt de omstæn- digheder, under hvilke de berørte parter kan få adgang til oplysninger, og kan anmode om at blive underrettet om de væsentlige kendsgerninger og betragtninger, på grundlag af hvilke det påtænkes at anbefale indførslen af en udlignings- told; med henblik på at modvirke illoyal priskonkurrence, men uden at forhindre, begrænse eller forvride priskonkurrencen på ikke-konferencelinjer, forudsat at de virker på et rimeligt og kommercielt grundlag, bør der skabes mulighed for, at udligningstold opkræves i særlige tilfælde, hvor det definitivt fastslås, at der foreligger illoyal priskonkurrence og skade; det er væsentligt, at der fastlægges fælles regler for anven- delsen af udligningstold for at sikre nøjagtig og ensartet opkrævning af denne; på grund af denne tolds karakter kan disse regler afvige fra reglerne for opkrævning af normal importtold; der bør fastsættes åbne og passende procedurer med henblik på en fornyet undersøgelse af de foranstaltninger, der er truffet, og med henblik på genoptagelse af en undersøgelse, når omstændighederne kræver det;